Tomasz Rożek (rodz. 30 listopada 1976 we Katowicach) – ślōnski naukowy dziynnikorz a fizyker. Sztudjyrowoł fizykǎ a dziynnikarstwo na Ślōnskim Uniwersytecie. Mŏ naukowy stopiyń dochtōra fizyki nad kerym robiōł we instytucie Forschungszentrum we Juelich. Je szypferem Geselszaftu Dziynnikorzy Naukowych Naukowi.pl a pomysłodowcōm, a wspōłszypferem geselszaftu Śląska Kawiarnia Naukowa. Wspōłrobiōł s polskimi cajtungōma, kej: Wiedza i Życie, Świat Nauki, National Geographic, Wprost, Przekrój, Gazeta Wyborcza, Życie, Dziennik Zachodni, Rzeczpospolita. We 2008 roku ŏstoł Popularyzatorym Roku 2008. We 2009 sztudyncke samorzōndy ślōnskich uczelnōw nadgrodziły ǒnygo Laurem Studenckim za działanio ŏ popularyzacyji nauki. We lutym 2011 roku wydŏł ksōnżka "Nauka - po prostu. Wywiady z wybitnymi", kero ŏstoła uznanô za nŏjlepszo ksiōnżka popularnŏ-naukowŏ we sezōnie 2010 - 2011. "Nauka - po prostu" je to zbiōr wywiadōw ze uznŏnymi polskimi naukowcōma, kere reprezyntujōm roztomajte dziedziiny nauki. Nanotechnologijo, cybernetyka a robotyka, fizyka czōnstkōw, badania mōzgu, internec a ônygo rola we kōmunikacyji, klima a modyfikacyje pogody a tyż genetyka czowieka. We radiu eM mo autorski program Labirynty Wiedzy, klaruje tyż nauka we programie Dzień Dobry TVN we soboty.. Je szefym naukowyj tajli tygodnika Gość Niedzielny. Red. Tomasz Rożek „Popularyzatorem nauki 2008” Blog Tomasza Rożka Śląska kawiarnia naukowa Artykuły Tomasza Rożka w Gościu Niedzielnym